**Valamis (aiemmin Arcusys Oy)** on vuonna 2003 perustettu suomalainen teknologiayritys, joka on erikoistunut digitaaliseen oppimiseen ja työvoiman kehittämiseen. Valamiksen pääkonttori sijaitsee Joensuussa, jonka lisäksi sillä on toimipisteet Helsingissä, Oulussa ja Lappeenrannassa, sekä Venäjän Petroskoissa, Bostonissa Yhdysvalloissa, Saksan Wiesbadenissa, sekä Englannissa, Lontoossa. Valamiksen liikevaihto vuonna 2018 maaliskuun lopussa päättyneellä tilikaudella oli 12 miljoonaa euroa ja työntekijöitä yhtiöllä on yli 180.

Historia
--------

Valamis perustettiin vuonna 2003 nimellä Arcusys.

Yrityksen alkuvuosien kasvu pohjautui suuryritysten alihankkijana toimimiseen. Valamis teki järjestelmiä teollisuuden käyttöön. Vuonna 2007 tekninen kehitys alkoi olla aiempaa voimakkaampaa, ja tuolloin alkoi yrityksen yhteistyö korkeakoulujen kanssa.

Vuonna 2008 alkanut lama toi mukanaan haasteita, sillä lähes kaikkien yrityksen asiakkaiden liiketoiminta hiljeni. Yrityksen oli alettava tarkastella toimintaa eri tavalla, ja se päätti tarjota palveluja kaupungeille ja terveydenhuollolle.

Yrityksen toiminta laajeni maantieteellisesti vuonna 2010, kun yritys avasi toimiston Helsinkiin. Saman vuoden lopulla Valamis perusti yksikön myös Petroskoihin. Vuonna 2012 yritys osti oululaisen ohjelmistopalveluyritys Fudeco Oy:n ja laajensi toimintaansa Ouluun. Vuonna 2015 Valamis perusti toimipisteen Lappeenrantaan sekä tytäryhtiön Bostoniin.

Vuonna 2016 yrityksen palvelutarjonta laajeni entisestään sen ostaessa ennakoivaan analytiikkaan erikoistuneen OlapCon Oy:n. Yrityskaupan myötä vuonna 2006 perustetun OlapConin henkilöstö siirtyi osaksi Valamista, kasvattaen yrityksen kokonaishenkilöstömäärän yli 130 ammattilaiseen.

Vuonna 2017 Valamis jatkoi kansainvälistä kasvuaan avaamalla tytäryhtiön Saksan Wiesbadeniin. Myöhemmin samana vuonna yritys perusti toimipisteen myös Englantiin, Lontooseen.

16. toukokuuta 2018 Arcusys vaihtoi nimensä Valamikseksi.

Organisaatio
------------

Valamiksen pääkonttori sijaitsee Joensuussa, jonka lisäksi sillä on toimipisteet Oulussa, Helsingissä, Lappeenrannassa, Petroskoissa, Bostonissa, Lontoossa, Amsterdamissa ja Wiesbadenissa. Toimipisteissä työskentelee yhteensä yli 210 henkilöä. Yrityksen toimitusjohtaja on Jussi Hurskainen ja puheenjohtaja Matti Olavi Kurki.

Talous
------

Vuonna 2015 yrityksen liikevaihto oli 6 574 000 euroa ja liikevoitto 1 137 000 euroa. Vuonna 2011 vastaavat luvut samassa järjestyksessä olivat 1 039 086 euroa ja 127 878 euroa. Yhtiön omavaraisuus vuonna 2015 oli 48 %.

Vuonna 2017 yrityksen liikevaihto oli 9,8 milj.euroa ja liikevoitto 1,5 milj. euroa. Vuonna 2016 vastaavat luvut samassa järjestyksessä olivat 7,3 milj. euroa ja liikevoitto 0,7 milj.euroa. Yhtiön omavaraisuus vuoden 2017 tilinpäätöksessä oli 47 %. Tytäryhtiöiden nimet ovat Valamis Inc, Valamis Deutschland GmbH, Valamis Learning UK Ltd, Valamis Group Ltd, Valamis Consulting Oy ja OOO Valamis Russia.

Tuotteet ja ratkaisut
---------------------

Yrityksen päätuote on Valamis-oppimisympäristö. Valamis on avoimen lähdekoodin oppimisratkaisu, joka toimii esimerkiksi ilmiöpohjaisen oppimisen välineenä.

Yritys tarjoaa myös avoimen lähdekoodin ratkaisuja, perustuen erityisesti avoimen lähdekoodin Liferay-portaaliin. Liferay myönsi Valamikselle virallisen Liferay Platina -kumppanuuden, joka on kumppanuustasoista korkein. Valamiksen keskeisiä osaamisalueita ovat myös analytiikkaosaaminen, data science, business intelligence (BI) ja design. 

Valamis aloitti vuonna 2015 yhteistyön Yhdysvaltain avaruushallinto NASA:n kanssa. Yhteistyön tarkoituksena on luoda uusi, globaali oppimisympäristö korkeakoulujen opiskelijoille, eri tieteenalojen tutkijoille, astronauteille ja avaruustutkimuksesta kiinnostuneille nuorille. Oppimisympäristöä on alettu testata tutkimus- ja koulutusohjelmassa Epic Challengessa, joka alkoi vuonna 2015 Joensuusta, mutta on levinnyt jo Suomen sisällä useille paikkakunnille. Epic Challenge on koulutusohjelma, jonka avulla eri koulutusalojen ja -tasojen opiskelijat innovoivat muun muassa mahdollisuuksia asuttaa Mars-planeetta. NASA:n vetämä tutkimusohjelma otti Valamis-oppimisalustan käyttöönsä laajetessaan Suomeen, vuonna 2015. Ajatuksena on uudistaa ja laajentaa NASAn Epic Challence -koulutusohjelmaa.

Asiakkaat
---------

Yrityksen pääkohderyhmään kuuluvat keskisuuret ja suuret organisaatiot julkisella sekä yksityisellä sektorilla. Yksityisen sektorin puolella asiakkaisiin lukeutuvat muun muassa NASA Epic Challenge, Phillips-Medisize, THL, Tornator, Liikennevirasto, Puolustusvoimat, Silta Oy ja SOL Palvelut Oy.

Tunnustukset
------------

Vuonna 2018 Valamis nimettiin Gartnerin Market Guide for Corporate Learning Suites -oppaaseen sekä nopeimmin kasvavien yritysten Inc. 5000 -listalle. 

Vuonna 2017 Valamikselle (ennen Arcusys) myönnettiin Suomen yrittäjien Valtakunnallinen yrittäjäpalkinto. Valamis saavutti myös kultaa Brandon Hall Groupin vuoden 2017 Excellence Awards -kilpailun *Learning Technology* -kategoriassa ja pronssia *Best Advance in Unique Learning Technology* -kategoriassa.

Vuonna 2016 yritys voitti kehittämällään Valamis-oppimisympäristöllä merkittävän Brandon Hall Groupin hopeapalkinnon *Best Advance in Unique Learning Technology* -kategoriassa.

Valamis (tuolloin Arcusys) listattiin vuonna 2015 Euroopan parhaiden työpaikkojen joukkoon. Great Place to Work Institute listaa sata Euroopan parasta työpaikkaa ja Valamis sijoittui sijalle 30 pk-yritysten sarjassa. Valamis oli listalla mukana myös edellisenä vuonna, jolloin se sijoittui 22. sijalle. Vuonna 2015 tutkimukseen osallistui yli 2300 yritystä 19 Euroopan maasta. Yritys palkittiin vuonna 2015 Great Place to Work -gaalassa Suomen neljänneksi parhaana työpaikkana. Great Place to Work Finland on listannut 13 vuoden ajan Suomen parhaat työpaikat. Valamis on sijoittunut listalle kolmena peräkkäisenä vuonna. Vuonna 2014 yritys sijoittui niin ikään neljännelle sijalle ja vuonna 2013 yhdenneksitoista.

Valamis saavutti Maakunnan Vahvimman Yrityksen tittelin vuonna 2015. Suomen Asiakastiedon kokoama raati valitsin Valamiksen Pohjois-Karjalan Vahvimmaksi Yritykseksi. Palkitut valittiin suomalaisten pk-yritysten joukosta ja valinnat ratkaisi yrityksen pitkäaikainen taloudellinen menestys.

Vuonna 2015 Valamis sijoittui sijalle 21. Deloitten Techonology Fast 50 -listalla. Deloitten Technology Fast 50 Finland -ohjelma listaa 50 nopeimmin kasvanutta teknologiayritystä Suomessa.

Vuonna 2012 Valamiksen Jussi Hurskainen ja Janne Hietala palkittiin Suomen yrittäjien valtakunnallisella Vuoden nuori yrittäjä -palkinnolla.

Lähteet
-------

1. ↑  Valamis Group Oy ytj.fi. Viitattu 16.5.2018.
2. 1 2 3  Historia *www.valamis.com*. Valamis Group Oy. Viitattu 21.5.2016.
3. ↑  Arcusys ostaa avoimen koodin it-firman *tivi.fi*. Talentum Oyj. Viitattu 21.5.2016.
4. ↑  Hakijamäärä yllätti it-yhtiön: lappeenrantalaiset innostuivat *tivi.fi*. Talentum Oyj. Viitattu 21.5.2016.
5. ↑  Arcusys Ltd opened a subsidiary in Boston *www.valamis.com*. Valamis Group Oy. Viitattu 21.5.2016. (englanniksi)
6. ↑  Valamis Group Oy ostaa ennakoivaan analytiikkaan erikoistuneen OlapCon Oy:n | Valamis *www.valamis.com*. Viitattu 29.5.2017. (englanniksi)
7. ↑  Arcusys Oy avaa toimipisteen Wiesbadeniin, Saksaan | Arcusys *www.arcusys.com*. Viitattu 1.6.2017. (englanniksi)
8. ↑  Arcusys Oy avaa toimipisteen Lontooseen *arcusys.com*. Viitattu 13.9.2017.
9. ↑  Yrittäjäpalkinnon voittanut Arcusys vaihtoi nimekseen Valamis *valamis.com*. Viitattu 6.6.2018.
10. ↑  Larsen, Senja: Suomalaiskeksintö pukkaa ihmistä Marsiin *kauppalehti.fi*.  5.6.2015. Kauppalehti Oy. Viitattu 21.5.2016.
11. 1 2  Arcusys Oy *asiakastieto.fi*. Suomen Asiakastieto Oy. Viitattu 21.5.2016.
12. ↑  Arcusys Oy - Taloustiedot - Asiakastieto *www.asiakastieto.fi*. Viitattu 13.9.2017.
13. ↑  [ Valamis - Learning Experience Platform
 | Valamis] *valamis.com*. Viitattu 13.9.2017. (englanniksi)
14. ↑  Valamis oppimisympäristö *www.valamis.com*. Valamis Group Oy. Viitattu 21.5.2016.
15. ↑  Mälkönen, Antti: Suomalaisteknologia mukaan Marsin asuttamiseen - "Ehdottomasti mahdollista" *mtv.fi*. MTV Oy. Viitattu 21.5.2016.
16. ↑  Yritys *www.valamis.com*. Valamis Group Oy. Viitattu 21.5.2016.
17. ↑  Become a Partner - Liferay.com *liferay.com*. Liferay Inc. Viitattu 21.5.2016.
18. ↑  Profile *liferay.com*. Liferay Inc. Viitattu 21.5.2016.
19. ↑  NASA Epic Challenge *www.itewiki.fi*. Viitattu 13.9.2017.
20. ↑  Epic Challenge *www.epicchallengejoensuu.com*. Viitattu 13.9.2017. (englanniksi)
21. ↑  NASA Epic Challenge Lahti *www.lamk.fi*.  Arkistoitu 13.9.2017. Viitattu 13.9.2017.
22. ↑  » NASA Epic Challenge *tamk-blogi.tamk.fi*.  Arkistoitu 13.9.2017. Viitattu 13.9.2017.
23. ↑  Jokinen, Lotta: Joensuulainen yritys tutkii Marsin asuttamista Nasan kanssa *yle.fi*. Yleisradio Oy. Viitattu 21.5.2016.
24. ↑  NASA Epic Challenge -oppimisympäristö [case study] *valamis.com*. Viitattu 19.5.2018. (englanniksi)
25. ↑  Phillips-Medisizen Compliance-koulutus: 40% säästynyt työaika [case study] *valamis.com*.  Arkistoitu 19.5.2018. Viitattu 19.5.2018. (englanniksi)
26. ↑  Terveyden ja hyvinvoinnin laitos: Tietokokonaisuuksien hallintaa verkkokouluympäristössä *valamis.com*. Viitattu 19.5.2018. (englanniksi)
27. ↑  Tornator: Monipuolista työn tehostamista digitaalisilla ratkaisuilla *valamis.com*. Viitattu 19.5.2018. (englanniksi)
28. ↑  Liikennevirasto ennakoiva analytiikka case study *valamis.com*. Viitattu 19.5.2018. (englanniksi)
29. ↑  Puolustusvoimat: Sujuvuutta hakemusprosessiin verkkopalvelulla *valamis.com*. Viitattu 19.5.2018. (englanniksi)
30. ↑  Silta Oy suorituskyvyn johtaminen ja RPA case study *valamis.com*. Viitattu 19.5.2018. [vanhentunut linkki]
31. ↑  SOL case study: eLearning -ratkaisu osaamisen kehittämiseen *arcusys.com*. Viitattu 13.9.2017.
32. ↑  Market Guide for Corporate Learning Suites *www.gartner.com*. Viitattu 19.5.2018.
33. ↑  Arcusys mukana nopeimmin kasvavien yritysten Inc. 5000 -listalla *valamis.com*. Viitattu 19.5.2018.
34. ↑  Valtakunnallinen yrittäjäpalkinto Arcusys Oy:lle, Finn Spring Oy:lle, Fondia Oyj:lle ja Lune Group Oy Ltd:lle *Yrittajat.fi*.  22.10.2017. Viitattu 31.10.2017.
35. ↑  Arcusys voitti kultaa Brandon Hall Groupin vuoden 2017 Excellence Awards -kilpailun Learning Technology-sarjassa *valamis.com*. Viitattu 19.5.2018.
36. ↑  Brandon Hall Group (Arkistoitu – Internet Archive)
37. ↑  Arcusys Oy voitti Brandon Hall Groupin Excellence Awards -kilpailun teknologiasarjan palkinnon | Arcusys *www.arcusys.com*.  Arkistoitu 13.9.2017. Viitattu 29.5.2017. (englanniksi)
38. ↑  Overview *www.brandonhall.com*.  Arkistoitu 4.6.2017. Viitattu 13.9.2017. (englanniksi)
39. ↑  Best Small and Medium Workplaces in Europe *greatplacetowork.net*. Great Place to Work Institute. Viitattu 21.5.2016. (englanniksi)
40. ↑  Euroopan parhaat työpaikat 2015 julkaistu *greatplacetowork.fi*. Great Place to Work Institute.  Arkistoitu 27.4.2016. Viitattu 21.5.2016.
41. ↑  Suomen parhaat työpaikat: Keskisuuret organisaatiot *greatplacetowork.fi*. Great Place to Work Institute.  Arkistoitu 7.5.2017. Viitattu 21.5.2016.
42. ↑  Kainulainen, Jaana: Arcusys valittiin Pohjois-Karjalan vahvimmaksi yritykseksi *karjalainen.fi*. Pohjois-Karjalan Kirjapaino Oyj.  Arkistoitu 22.1.2018. Viitattu 21.5.2016.
43. ↑  Technology Fast 50 – 2015 Finland (PDF) *deloitte.com*.  2015. Deloitte Touche Tohmatsu Limited.  Arkistoitu 3.4.2016. Viitattu 21.5.2016. (englanniksi)
44. ↑  Pietarila, Päivikki: Teknologiayhtiöiden vauhti hidastui - nopein kasvoi 3169 prosenttia *kauppalehti.fi*.  26.11.2015. Kauppalehti Oy. Viitattu 21.5.2016.
45. ↑  Heikkilä, Riikka: Joensuulainen Arcusys sai valtakunnallisen yrittäjäpalkinnon *yle.fi*. Yleisradio Oy. Viitattu 26.5.2016.